Nordsømuseets nye sælunge skal hedde Bella - opkaldt efter Danmarks nye prinsesse Isabella.

I forbindelse med fødslen af sælungen udskrev museet en navnekonkurrence blandt gæsterne. 250 gæster fra hele verden kom med forslag - og den klare topscorer var Isabella. Nordsømuseet har forkortet navnet en anelse - og valgt Bella. - Bella betyder "smuk" og det er lige hvad hun er, vores lille Bella, siger direktør Jens Otto Størup, Nordsømuseet.